

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 024-05/23-01/3**

**URBROJ:2103-15-01-23-1**

**U Šandrovcu, 03.02.2023.**

***Z A P I S N I K***

**sa 15. sjednice Općinskog vijeća općine Šandrovac održane dana 03.02.2023.g. sa početkom u 19,00 sati na adresi Bjelovarska 6, 43227 Šandrovac, 1. kat. prostorija vijećnice.**

**Prisutni članovi Općinskog vijeća**

1. Tomislav Fleković-predsjednik
2. Nikola Radonić
3. Željko Đipalo
4. Katarina Blažeković
5. Goran Solar
6. Stjepan Kos
7. Slaven Kurtak
8. Damir Husnjak
9. Želimir Gluščić

**Odsutni članovi Općinskog vijeća**

1. Mirko Bedeković

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac
3. Sandra Sedlanić- zapisničar, administrativni referent JUO Općine Šandrovac
4. Damir Kolar, ravnatelj Doma za starije i nemoćne „Šandrovac“

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno ­­­­­­­­ 9 vijećnika te da je kvorum potvrđen.

Predsjedavajući je predložio sljedeći Dnevni red 15. sjednice Općinskog vijeća općine Šandrovac:

1. Aktualni sat,
2. Usvajanje zapisnika sa 14. sjednice Općinskog vijeća Općine Šandrovac,
3. Usvajanje I. Izmjena i dopuna Proračuna općine Šandrovac za 2023. godinu,
4. Donošenje Pravila za upravljanje dokumentiranim gradivom Općine Šandrovac,
5. Donošenje I. izmjena i dopuna Odluke o plaći i ostalim materijalnim pravima općinskog načelnika općine Šandrovac,
6. Donošenje I. izmjena i dopuna Odluke o koeficijentima za obračun plaće službenika i namještenika u Jedinstvenom upravnom odjelu Općine Šandrovac,
7. Donošenje Odluke o davanju prethodne suglasnosti na Statut Doma za starije i nemoćne osobe Šandrovac.

 Kako nije bilo nadopune Dnevnog reda , Predsjedavajući je Dnevni red dao na glasanje.

Dnevni red je usvojen sa 9 glasova ZA od strane općinskog vijeća Općine Šandrovac.

**Točka 1.**

\* Predsjedavajući je otvorio Aktualni sat, te omogućio vijećnicima da postavljaju pitanja.

\*Načelnik, Dario Halauš, pozdravio je sve prisutne. Izvijestio je o tekućim radovima na području Općine Šandrovac.

\*\*Vijećnik, Nikola Radonić upozorio je na psa koji već danima luta po Šandrovcu.

\*Načelnik je odgovorio kako zna za problem , te da ga komunalni redar uz pomoć veterinara pokušava riješiti.

\*\*Vijećnik, Nikola Radonić zamolio je da se zamijeni reflektor kod crkve koji već duže vrijeme ne radi.

\*Načelnik je nadalje objasnio detalje oko privremenog zapošljavanja direktora u poduzeću „Šandroprom“ d.o.o., te o planovima oko uređenja bazena, te da Općina čeka odobrenja Ministarstava poljoprivrede vezano uz zakup i prodaju poljoprivrednog zemljišta. Izvijestio je prisutne kako više u prostorima nekadašnjeg „Metalprodukta“ ne radi poduzeće „UNITEMPO“ j.d.o.o. koje je bilo u najmu i nije ga podmirilo duže vrijeme, te da će e po tom pitanju postupati prema Zakonu.

\*Predsjedavajući , Tomislav Fleković, obavijestio je prisutne da je Vatrogasna zajednica kupila novo navalno vozilo i da dolazi slijedeći .

Kako više nije bilo pitanja i prijedloga za raspravu, Predsjedavajući je zaključio aktualni sat.

**Točka 2.**

**Usvajanje zapisnika sa 14. sjednice Općinskog vijeća Općine Šandrovac.**

U trenutku glasanja bilo je prisutno 9 vijećnika.

Predsjedavajući je Zapisnik sa 14. sjednice Općinskog vijeća dao na nadopunu i razmatranje.

Kako nije bilo primjedbi, Zapisnik je jednoglasno je usvojen za 9 glasova ZA od strane Općinskog vijeća.

**( KLASA: 021-05/22-01/22; URBROJ: 2103-15-01-22-1)**

**Točka 3.**

**Usvajanje I. Izmjena i dopuna Proračuna Općine Šandrovac za 2023.**

**\***Načelnik , Dario Halauš , ukratko je izložio I. izmjene i dopune Proračuna Općine Šandrovac**.**

U trenutku glasanja bilo je prisutno 9 vijećnika.

Kako nije bilo pitanja i prijedloga za raspravu, I. izmjene i dopune Proračuna Općine Šandrovac jednoglasno je usvojeno od strane Općinskog vijeća Općine Šandrovac sa 9 glasova ZA.

**(KLASA:400-06/23-01/1 , URBROJ:2103-05-01-23-1 )**

**Točka 4.**

 Donošenje Pravila za upravljanje dokumentiranim gradivom Općine Šandrovac.

Pravilima za upravljanje dokumentarnim gradivom Općine Šandrovac (u daljnjem tekstu: Pravila) uređuju se sva pitanja organizacije, upravljanja, obrade, odlaganja i čuvanja, izlučivanja i odabiranja, predaje i pobiranja dokumentarnog i arhivskog gradiva koje je nastalo, zaprimljeno ili se koristi u poslovanju Općine Šandrovac, te o infrastrukturi informacijskog sustava, njegovom upravljanju i vanjskim uslugama.

Sastavni dio ovih Pravila je Popis dokumentarnog gradiva Općine Šandrovac s rokovima čuvanja koji obuhvaća sve vrste gradiva koje nastaju ili bi mogle nastati radom Općine Šandrovacodnosno sve vrste gradiva kojih je Općine Šandrovac u posjedu.

U trenutku glasanja bilo je prisutno 9 vijećnika. Pravila za upravljanje dokumentiranim gradivom Općine Šandrovac .usvojena su sa 9 glasova ZA.

**(KLASA: 036.-01/23-01/1; URBROJ: 2103-15-01-23-1)**

**Točka 5.**

**Donošenje I. izmjena i dopuna Odluke o plaći i ostalim materijalnim pravima općinskog načelnika općine Šandrovac.**

U Odluci o plaći i ostalim materijalnim pravima općinskog načelnika općine Šandrovac (KLASA: 110-01/21-01/1, URBROJ: 2123-05-01-21-1 od 30.06.2021.- dalje: Odluka) članak 4. mijenja se i glasi:

„Osnovica za obračun plaće dužnosnika jednaka je osnovici za obračun plaće državnih dužnosnika.

Koeficijent za izračun plaće dužnosnika koji svoju dužnost obnaša profesionalno iznosi:

za općinskog načelnika .. . . . . . . . . . . . ... . . 3,80.2

U trenutku glasanja bilo je prisutno 9 vijećnika. **.** Budući da nije bilo pitanja i prijedloga za raspravu I. izmjena i dopuna Odluke o plaći i ostalim materijalnim pravima općinskog načelnika općine Šandrovac usvojena je sa 9 glasova ZA od strane Općinskog vijeća.

**(KLASA: 110-01/23-01/1 URBROJ: 2103-15-01-23-1)**

**Točka 6.**

**Donošenje I. izmjena i dopuna Odluke o koeficijentima za obračun plaće službenika i namještenika u Jedinstvenom upravnom odjelu Općine Šandrovac.**

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Šandrovac.

Koeficijenti iz članka 1. ove Odluke iznose:

|  |  |  |  |  |  |
| --- | --- | --- | --- | --- | --- |
|  **Rb.** | **Radno mjesto** | **Kategorija** | **Potkategorija radnog mjesta** | **Klasifikacijski rang** | **Koeficijent****za obračun plaće** |
| 1. | **PROČELNIK JEDINSTVENOG UPRAVNOG ODJELA** | Radno mjesto I. kategorije | Glavni rukovoditelj | 1. | 2,21 |
| 2. | **REFERENT ZA RAČUNOVODSTVO I FINANCIJE** | Radno mjesto III. kategorije | Referent | 11. | 1,61 |
| 3. | **ADMINISTRATIVNI REFERENT** | Radno mjesto III. kategorije | Referent | 11. | 1,25 |
| 4. | **REFERENT- KOMUNALNO -POLJOPRIVREDNO – PROMETNI REDAR** | Radno mjesto III. kategorije | Referent | 11. | 1,55 |
| 5. | **DOMAR** | Radno mjesto IV. kategorije  | Namještenici II. potkategorije | 11. | 1,15 |

Osnovica za izračun plaće službenika i namještenika utvrđuje se u iznosu od 5.044,51 kuna bruto.

U trenutku glasanja bilo je prisutno 9 vijećnikaI. izmjena i dopuna Odluke o koeficijentima za obračun plaće službenika i namještenika u Jedinstvenom upravnom odjelu Općine Šandrovac usvojena je sa 9 glasova ZA od strane Općinskog vijeća Općine Šandrovac.

**(KLASA: 120-01/23-01/1, URBROJ: 2103-15-01-23-1)**

**Točka 7.**

**Donošenje Odluke o davanju prethodne suglasnosti na Statut Doma za starije i nemoćne osobe Šandrovac.**

Daje se prethodna suglasnost na Statut javne ustanove javne ustanove Doma za starije i nemoćne osobe Šandrovac u tekstu kojeg je utvrdio ravnatelj Doma za starije i nemoćne osobe Šandrovac dana 13.01.2023. godine.

U trenutku glasanja bilo je prisutno 9 vijećnika.Odluka o davanju prethodne suglasnosti na Statut Doma za starije i nemoćne osobe Šandrovac usvojena je jednoglasno sa 9 glasova ZA od strane Općinskog vijeća Općine Šandrovac.

**(KLASA: 551-06/23-01/1, URBROJ: 2103-15-01-23-1 od 03.02.2023.)**

**Zapisničar**

**Sandra Sedlanić**

 **Općinsko vijeće Općine Šandrovac**

 **Predsjednik Općinskog vijeća**

 **Tomislav Fleković**